[{"text_idx": "#000000", "text": "Carcharu dyn am roi ceir ar da\u0302n yn fwriadol yn Wrecsam"}, {"text_idx": "#000001", "text": "Mae dyn wnaeth roi saith o geir ar da\u0302n yn fwriadol yng ngogledd Cymru wedi ei garcharu am bedair blynedd a thri mis."}, {"text_idx": "#000002", "text": "Fe wnaeth Alan Lloyd Paul Evans, 38 o Wrecsam, wadu cynnau'r tanau yn ardal Parc Caia o'r dref ym mis Hydref 2015, ond cafwyd yn euog gan reithgor."}, {"text_idx": "#000003", "text": "Roedd eisoes wedi cyfaddef rhoi car arall ar da\u0302n."}, {"text_idx": "#000004", "text": "Cafodd pedwar car eu targedu ar 24 Hydref, ond clywodd Llys y Goron Yr Wyddgrug bod y tanau wedi effeithio ar geir eraill."}, {"text_idx": "#000005", "text": "Clywodd y rheithgor bod nifer o danau eraill wedi digwydd yn yr ardal, ond dywedodd y barnwr nad Evans oedd yn gyfrifol am rheiny gan ei fod yn y ddalfa ar y pryd."}, {"text_idx": "#000006", "text": "Wedi'r gwrandawiad, dywedodd y Ditectif Uwch Arolygydd Neil Harrison bod y ddedfryd i Evans yn \"rybudd i eraill bod cynnau tanau bwriadol yn drosedd ddifrifol\"."}, {"text_idx": "#000007", "text": "Roedd Evans wedi cael dedfryd o 12 wythnos o garchar wedi ei ohirio am gyfaddef cynnau ta\u0302n arall. Bydd y ddedfryd honno yn rhedeg yr un pryd."}, {"text_idx": "#000016", "text": "Pafiliwn 20,000 o seddi 1893... a'r ddyled ddaeth wedyn"}]